Obrazovanje fizioterapeuta na Visokoj medicinskoj školi u Prijedoru

Tamara Popović prof dr sci med,Ilija Stijepić asistent,Radenko Stijepić prof dr sci , Bogdana Mraković ,Olivera Pilipović-Spasojević, Dijana Laštro

Visoka medicinska škola Prijedor, Prijedor, BiH

Sažetak:

**UVOD**: Fizioterapeuti se obrazuju na Visokoj medicinskoj školi u Prijedoru od 1997. godine, a u studijskoj godini 2007/2008. je uveden stručni trogodišnji program prema zahtjevima bolonjskog procesa. Prikazati sistem obrazovanja fizioterapeuta u skladu sa savremenim zahtjevima zdravstvenog i obrazovnog sistema. Cilj studijskog programa Fizioterapije je da postigne integraciju i selektivnost studijskih predmeta, uvođenje modernih oblika nastave, kao i aktivnu ulogu studenata u edukaciji.

**MATERIJAL I METODE :** U radu smo prikazali novine uvođenja programa bolonjskog procesa u obrazovanju fizioterapeuta. Naveli smo odnos opštih, stručnih predmeta kao i praktične nastave na novom programu diplomiranog fizioterapeuta u odnosu na prethodni program na smjeru diplomiranog višeg fizioterapeuta. Iznesene su osnovne karakteristike kurikuluma stručnih predmeta kao i iskustva u njihovoj implementaciji. Angažovanje fizioterapeuta sa masterom u izvođenju praktične i kabinetske nastave je doprinijelo poboljšanju kvaliteta obrazovanja fizioterapeuta.

**REZULTATI:** Prva iskustva pokazuju da su promjene bile uspješne. Predstoji kontinuirano usklađivanja planova i programa studijskih predmeta sa novinama u fizioterapiji zasnovanoj na dokazima, kao i sa reformom obrazovnog sistema.

**ZAKLJUČAK:** Napredak fizioterapije zasnovane na dokazima obavezuje visokoškolske ustanove koje se bave edukacijom fizioterapeuta da stalno dopunjavaju kurikulume kako bi obrazovali stručnjake koji mogu da odgovore zahtjevima razvoja savremene fizikalne medicine, rehabilitacije i reforme zdravstvenog sistema.

Ključne riječ : fizioterapija, prvi ciklus obrazovanja, bolonjski proces

Autor koji će izlagati rad : Tamara Popović, email: tamaralukac@yahoo.com, 065650230 mob telefon

Adresa: Ulica Save Kovačevića 32 B, Banjaluka